**ΙΣΟΚΡΑΤΗΣ, ΑΡΕΟΠΑΓΙΤΙΚΟΣ, 7.74–75**

Αυτές τις σκέψεις μου δεν τις εκθέτω τώρα για πρώτη φορά, αλλά πολλές φορές μέχρι σήμερα και σε πολλούς ανθρώπους, γιατί ξέρω καλά, ότι σε κάθε τόπο ευδοκιμούν δένδρα και καρποί και γεννώνται ζώα με ιδιαίτερα χαρακτηριστικά πολύ διαφορετικά από τους άλλους τόπους, η δε χώρα μας έχει τη δύναμη να παρουσιάζη και να αναδεικνύη άνδρας όχι μόνο στις τέχνες και στα κατορθώματα και στη ρητορική δεινότητα πάρα πολύ ξεχωριστούς, αλλά και στην ανδρεία και στην αρετή πάρα πολύ διαφορετικούς από τους άνδρας άλλων χωρών. Αυτό μάλιστα μπορεί εύκολα κανείς να το συμπεράνη και από τους παλαιούς αγώνες που έκαμαν οι πρόγονοί μας προς τας Αμαζόνας και τους Θράκας και όλους τους Πελοποννησίους, αλλά και από τους μεγάλους Περσικούς πολέμους. Σ' αυτούς και μόνοι τους και μαζί με τους Πελοποννησίους και σε πεζικούς αγώνες και σε ναυμαχίες κατετρόπωσαν τους βαρβάρους και εκρίθησαν άξιοι της ηγεμονίας μεταξύ όλων των Ελλήνων. Απ' όλα αυτά τίποτε ασφαλώς δεν θα είχαν κατορθώσει, αν δεν είχαν πραγματικά φύση όλως διόλου ξεχωριστή.

**Μτφρ. Α.Μ. Γεωργαντόπουλος, Μ. Πρωτοψάλτης & Ι. Ιωαννίδη–Φαληριώτη**

Πηγή: <https://www.greek-language.gr/greekLang/ancient_greek/tools/corpora/anthology/content.html?t=242&m=2>

**Ασκήσεις**

1. Να γράψετε τους τύπους των παρακάτω ρημάτων:

|  |  |  |  |
| --- | --- | --- | --- |
| 1 | εἴρηκα | απαρέμφατο του ίδιου χρόνου |  |
| 2 | έγγιγνομένας | ο αντίστοιχος τύπος του αορίστου β΄ |  |
| 3 | φέρειν | τον αντίστοιχο τύπο του μέλλοντα  και του αορίστου β’ |  |
|  |
| 4 | δυναμένην | γ΄ πληθυντικό οριστικής ενεστώτα |  |
| 5 | έποιήσαντο | γ΄ ενικό ευκτικής ενεστώτα |  |
| 6 | ήξιώθησαν | β΄ ενικό προστακτικής του ίδιου χρόνου |  |
| 7 | ἔπραξαν | β΄ πληθυντικό υποτακτικής του ίδιου χρόνου |  |
| 8 | διήνεγκαν | τον αντίστοιχο τύπο του αορίστου β’ |  |

1. Να γράψετε τους τύπους που σας ζητούνται:

|  |  |  |  |
| --- | --- | --- | --- |
| 1 | τοῦτον | τον αντίστοιχο τύπο του θηλυκού |  |
| 2 | φύσεις | τη δοτική ενικού |  |
| 3 | καρπῶν | τη δοτική πληθυντικού |  |
| 4 | ἡμετέραν | τον αντίστοιχο τύπου της αντωνυμίας στο γ΄ πρόσωπο |  |
| 5 | ἄνδρας | ονομαστική ενικού  και κλητική ενικού |  |
|  |
| 6 | πράξεις | γενική ενικού |  |
| 7 | ἀγῶσιν | ο αντίστοιχος τύπος του ενικού |  |
| 8 | οὕς | τον αντίστοιχο τύπο του θηλυκού |  |
| 9 | ἅπαντας | τον αντίστοιχο τύπο του ουδετέρου |  |
| 10 | οὐδέν | γενική πληθυντικού θηλυκού γένους |  |
|  |  |  |  |
|  |  |  |  |

1. Να γράψετε τα παρακάτω επίθετα/ επιρρήματα στους άλλους βαθμούς τους: **πολλούς, εὐφυεστάτους, δίκαιον, παλαιοῖς, πολύ.**
2. Να μετατρέψετε τον υποθετικό λόγο του κειμένου στα άλλα είδη των υποθετικών λόγων, κάνοντας τις απαραίτητες αλλαγές: **ὧν οὐδὲν ἂν ἔπραξαν, εἰ μὴ πολὺ τὴν φύσιν διήνεγκαν.**